《十四夜都司席上饯光禄屠公分赋四首 其三》
明代·江以达

猷懋端在兹，达人鹜修轨。黄鹄狭四海，那能独衔羽。

周容谅匪度，磬折嗤余子。不见处裈中，生死虱与虮。

此理难户说，持赠知者几。

作者简介：明江西贵溪人，字于顺，号午坡。嘉靖五年进士。授刑部郎中，迁福建佥事、湖广提学副使。廉介方刚，不避权势，为楚藩所构，削籍。论诗专推何景明、李献吉，且谓献吉之文在苏轼、欧阳修之上。有《江午坡集》。